


Anexa nr.4 la HCL  nr. 38/28.04.2025
CAIET DE SARCINI

pentru vânzarea prin licitaţie publică a  imobilului compus din teren în suprafață de 238 mp și construcție S+P+2E (Sc=91mp, Sc desf=365 mp) ce aparține domeniului privat al Comunei Agigea situat în sat Lazu, str. Gheorghe Lazăr nr. 1, comuna Agigea, județul Constanța , CF 110996
1. OBIECTUL LICITAŢIEI

Obiectul licitaţiei îl constituie vânzarea imobilului compus din teren în suprafață de 238 mp și construcție S+P+2E (Sc=91mp, Sc desf=365 mp) ce aparține domeniului privat al Comunei Agigea situat în sat Lazu, str. Gheorghe Lazăr nr. 1, comuna Agigea, județul Constanța , CF 110996.
Obiectul licitaţiei este stabilit în conformitate cu prevederile OUG nr. 57/2019 privind Codul Administrativ, Legea nr. 287/2009 privind Codul Civil, republicată, cu modificările și completările ulterioare;
2. INFORMAŢII GENERALE DESPRE IMOBILUL SCOS LA LICITAŢIE

ÎN VEDEREA VÂNZĂRII
Imobilul compus din teren în suprafață de 238 mp și construcție S+P+2E (Sc=91mp, Sc desf=365 mp) situat în sat Lazu, str. Gheorghe Lazăr nr. 1, comuna Agigea, județul Constanța , CF 110996, scos la licitaţie publică în vederea vânzării, este situat în intravilanul comunei Agigea, este proprietatea Comunei Agigea şi aparţine domeniului privat al UAT, conform Certificatului de Urbanism nr. 100/11.03.2025.

Identificarea locaţiei este configurată în Planul de amplasament anexat care face parte integrantă din prezentul caiet de sarcini. Destinaţia stabilită conform planurilor urbanistice actuale este curți construcții.

Imobilul care face obiectul vânzării este proprietatea privată a comunei Agigea,  identificat cu număr cadastral 110996, fiind intabulat dreptul de proprietate al Comunei Agigea în Cartea Funciară cu nr. 110996.
2.1. DESCRIEREA INVESTIŢIEI

Investiţia ce se va realiza pe acest teren este conformă cu prevederile din Certificatul de Urbanism:
Regimul tehnic:

Pentru locuințe: P.O.T. = 35%;

C.U.T. =1,4;

Pentru clădiri care au alte funcțiuni decât cea de locuit: P.O.T.max=70%, C.U.T.max=1,4;

Echiparea cu utilități: apă, energie electrică, gaze, telefonizare;

Circulația autovehiculelor se va face pe strada: Gheorghe Lazăr;

Accesele se vor realiza din: strada Gheorghe Lazăr;

           Începerea lucrarilor de execuţie se face numai după obţinerea autorizaţiei de construire pe baza avizelor şi acordurilor prevăzute de legislație. Durata de execuţie a lucrărilor va fi stabilită prin autorizaţia de construire.

2.2. ASIGURAREA CU UTILITĂŢI

Începerea lucrărilor de execuţie se va face numai după obţinerea autorizaţiei de construire pe baza tuturor avizelor şi a acordurilor prevăzute de legislaţia în vigoare.

Durata  lucrărilor de execuţie va fi stabilită prin autorizaţia de construire.

2.3. OBLIGAŢIILE PRIVIND PROTECŢIA MEDIULUI

Cumpărătorul poartă întreaga responsabilitate pentru respectarea prevederilor legale în domeniul protecției mediului.
3. DOCUMENTELE NECESARE PARTICIPĂRII LA LICITAŢIE ŞI CONDIŢII DE ELIGIBILITATE

La licitaţie poate participa orice persoană  fizică si juridică în condițiile în care este declarată calificată de către Comisia de licitație, după analizarea documentelor din dosarul de participare la licitație.

Dosarul de participare la licitaţie trebuie să cuprindă următoarele documente:

I.  Documentele de participare la licitaţie se depun în două plicuri, unul exterior și unul interior, sigilate la Registratura Primăriei Comunei Agigea, Șos. Mangaliei nr. 14, sat Agigea, comuna Agigea, județul Constanța data limită de depunere fiind ..........., ora ................
Plicul exterior trebuie sa contina :

1.  Fișa cu informații privind ofertantul ;

2.  Declaratie de participare fără îngroșări, ștersături sau modificări;



3. Certificate fiscale în original, valabile la data deschiderii ofertelor, prin care să se ateste că ofertantul nu are datorii la bugetul local al Comunei Agigea și la bugetul de stat;



4. Declarație pe propria răspundere din care să rezulte că ofertantul nu se află în situația prevăzută la art. 339 din O.U.G. nr. 57/2019 privind Codul Administrativ;



5. Chitanţele de achitare a taxelor pentru caietul de sarcini ( în cuantum de 200 lei), participare la licitație ( în cuantum de 400 lei) precum și dovada constituirii garanției de participare la licitație ( în cuantum de 3.743,22  euro transformați în lei la cursul BNR din ziua efectuării plății), în copie;



6.Declarație pe propria răspundere că nu se află în insolvență;



7. Copie act de identitate pentru persoana care participă la licitație.



8. Împuternicire notarială pentru persoana care participă la licitație, după caz.

 Pentru persoane juridice:

1. Fisa cu informatii privind ofertantul;

2. Declaratie de participare semnata de reprezentantul societatii fără îngroșări, ștersături sau modificări ;

3. Certificat Constatator eliberat de Oficiul Registrului Comerțului, valabil la data deschiderii ofertelor, în original;

4. copie de pe C.U.I.;

5. certificate de atestare fiscală în original, valabile la data deschiderii ofertelor, care să ateste că ofertantul are îndeplinite la zi toate obligațiile exigibile de plată a impozitelor, a taxelor și a contribuțiilor către bugetul consolidat al statului și către bugetul local al Comunei Agigea;

6. declaraţia pe propria răspundere a reprezentantului societăţii din care să rezulte că societatea nu se află în insolvență, faliment sau lichidare;

7. declarație pe propria răspundere a reprezentantului societății din care să rezulte că ofertantul nu se află în situația prevăzută la art. 339 din O.U.G. nr. 57/2019 privind Codul Administrativ.
8. împuternicire din partea reprezentantului societăţii pentru persoana care participă la licitaţie și copie CI a acesteia, după caz;

9. Chitanţele de achitare a taxelor pentru caietul de sarcini ( în cuantum de 200 lei), participare la licitație ( în cuantum de 400 lei) precum și dovada constituirii garanției de participare la licitație ( în cuantum de 3.743,22  euro transformați în lei la cursul BNR din ziua efectuării plății), în copie;

10. copie act de identitate pentru persoana care participa la licitatie;

Notă : La data deschiderii ofertelor, ofertanții vor avea asupra lor originalul documentelor solicitate în copie.  

Plicul interior trebuie sa contina:

1. Pe plicul interior se inscrie denumirea/numele ofertantului si sediul social/ adresa acestuia, numele organizatorului licitatiei si adresa, locatia pentru care se organizeaza licitatia.
Pe plicul interior se va înscrie mențiunea ”A nu se deschide înainte de …. Ora ….”. 
2. Acest plic va contine oferta propriu-zisa si va fi semnata de ofertant.
3. Oferta va cuprinde:
· prețul  ofertat in   euro.
· Alte documente care să permită evaluarea conform criteriilor de atribuire

4. Fiecare participant poate depune o singura oferta.
5. Ofertele primite si inregistrate dupa termenul limita de primire, prevazut in anuntul publicitar sau transmise la o altă adresă decât cea stabilită vor fi excluse de la licitatie si vor fi inapoiate ofertantilor fara a fi deschise.
6. Plicurile interioare care nu sunt sigilate, constatarea făcându-se după deschidera plicurilor exterioare, nu vor fi luate în considerare, ofertantul respectiv fiind descalificat.
Comisia de licitaţie are dreptul să descalifice orice ofertă care nu îndeplineşte

prin documentele prezentate condiţiile de participare la licitaţie.

4. CONDIŢII GENERALE DE CONTRACTARE ŞI ELEMENTE DE PREŢ

4.1. Prețul minim de pornire a licitației este de 124.774,00 euro plus TVA,  în conformitate cu Raportul de Evaluare aprobat prin Dispoziția Primarului Comunei Agigea nr. 467/07.10.2024.
4.2. Adjudecarea amplasamentului se va face către ofertantul a cărui ofertă întrunește cel mai mare punctaj în urma aplicării criteriilor de atribuire.

4.3. Începerea lucrărilor de execuţie se va face după obţinerea autorizaţiei de construire, durata de execuţie a lucrărilor va fi stabilită prin Autorizaţia de Construire.

5. INSTRUCŢIUNI PENTRU OFERTANŢI

Comuna Agigea cu sediul temporar în Șos. Mangaliei nr. 14, sat Agigea, comuna Agigea, jud. Constanţa, în calitate de proprietar, organizează licitaţie publică deschisă, cu ofertă în plic închis, în data de ............ ora ............... în vederea vânzării imobilului compus din teren în suprafață de 238 mp și construcție S+P+2E (Sc=91mp, Sc desf=365 mp) ce aparține domeniului privat al Comunei Agigea situat în sat Lazu, str. Gheorghe Lazăr nr. 1, comuna Agigea, județul Constanța , CF 110996.
Licitaţia va avea loc la sediul Primăriei Comunei Agigea din Șos. Mangaliei nr.14, sat Agigea, comuna Agigea, județul Constanța.

A. Condiţii de eligibilitate

1. La licitaţie poate participa persoana fizică/juridică care îndeplineşte condiţiile prevăzute la punctul 3 al prezentului caiet de sarcini.

2. La licitaţie vor fi calificaţi ofertanţii care fac dovada achitării la zi a taxelor fiscale către bugetul local şi bugetul statului.
3. Garanţia de participare reprezintă 3% din valoarea fără TVA a obiectului licitației, respectiv 3.743,22 euro (transformați în lei la cursul zilei în care se face plata).
4. Comisia de licitaţie are dreptul să descalifice orice ofertă care nu îndeplineşte, prin documentele prezentate condiţiile de eligibilitate.

5. Oferta va fi redactată în limba română şi se depune într-un singur exemplar semnat şi ştampilat de către ofertant. Durata de valabilitate a ofertei începe cu data depunerii și înregistrării acesteia la Primăria Comunei Agigea și continuă până la data limită de încheiere a contractului.

6. Revocarea ofertei după înregistrarea acesteia şi înainte de adjudecare  atrage după sine pierderea garanţiei de participare.
7. Nu are dreptul să participe la licitație persoana care a fost desemnată câștigătoare la o licitație publică în ultimii trei ani, dar nu a încheiat contractul ori nu a plătit prețul, din culpă proprie. Restricția operează pentru o durată de 3 ani, calculată de la desemnarea persoanei respective  drept câștigătoare la licitație.

B. Garanția de participare la licitaţie și taxa de participare
1. Taxa de înscriere la licitaţia organizată pentru vânzarea imobilului compus din teren în suprafață de 238 mp și construcție S+P+2E (Sc=91mp, Sc desf=365 mp) ce aparține domeniului privat al Comunei Agigea situat în sat Lazu, str. Gheorghe Lazăr nr. 1, comuna Agigea, județul Constanța , CF 110996,  este în sumă de 400 LEI. 
2. Taxa de înscriere la licitaţie se poate achita cu numerar la casieria Primariei comunei Agigea sau se depune cu ordin de plată în contul Primăriei Agigea  RO56TREZ2315006XXX000442, beneficiar – Comuna Agigea, cod fiscal 4701088, deschis la TREZORERIA MUNICIPIULUI CONSTANTA.
3. Ofertantul va pierde garanţia de participare dacă îşi retrage oferta după înregistrarea acesteia şi înainte de adjudecare.

Refuzul ofertantului declarat câștigător de a încheia contractul de vânzare-cumpărare în termenul de 3 luni de la data la care organizatorul a informat ofertantul despre alegerea ofertei sale ca fiind câștigătoare pentru semnarea contractului de vânzare conduce la pierderea dreptului de a mai încheia contractul și poate atrage după sine plata daunelor-interese.

În cazul în care ofertantul declarat câștigător refuză încheierea contractului, procedura de licitație se anulează, iar autoritatea contractantă reia procedura, în condițiile legii. 

În cazul în care autoritatea contractantă nu poate încheia contractul cu ofertantul declarat câștigător din cauza faptului că ofertantul în cauză se află într-o situație de forță majoră sau în imposibilitatea fortuită de a executa contractul, autoritatea contractantă are dreptul să declare câștigătoare oferta clasată pe locul doi, în condițiile în care aceasta este admisibilă. 

În situaţia în care nici cel de-al doilea clasat nu încheie contractul de vânzare-cumpărare în termen de 30 zile de la comunicare, pierde garanţia de participare şi se va proceda la organizarea unei noi licitaţii.

Ofertanților declarați necâștigători li se restituie garanția de participare depusă, în termen de 10 zile, pe baza unei cereri de restituire semnate de aceștia.

C. Modul de prezentare a ofertelor  
1. Oferta se depune în două plicuri închise şi sigilate, unul exterior și unul interior, la Registratura Primăriei Comunei  Agigea, Șos. Mangaliei nr. 14, Loc. Agigea, Jud. Constanţa, până la data de ........... ora ............ .
2. Plicul trebuie să conţină documentele prevăzute la capitolul 3 din prezentul caiet de sarcini. Pe plicul exterior se va menţiona:

- - denumirea licitaţiei şi a tipului pentru care depune oferta;

- “ a nu se deschide înainte de data de ....................  ora ................
3. În cazul în care până la expirarea termenului limită de depunere a ofertelor nu se depun cel puţin două oferte, procedura licitaţiei publice va fi reluată.

4. Ofertele primite şi înregistrate după termenul limită de primire precizat în anunţul publicitar vor fi excluse de la licitaţie şi înapoiate ofertanţilor fără a fi deschise.

Ofertantul va suporta toate cheltuielile aferente întocmirii şi prezentării dosarului de participare la licitaţie.

D. Organizarea şi desfăşurarea licitaţiei

1. La data şi ora anunţate pentru desfăşurarea licitaţiei vor fi prezenţi membrii comisiei de evaluare, reprezentanţii ofertanţilor (care vor prezenta şi documentele de împuternicire) şi după caz, alţi specialişti şi invitaţi.

Neparticiparea la licitație a ofertanților care au depus documentele de participare în termenul stabilit, atrage după sine pierderea garanției de participare la licitație. Excepție fac cazurile de forță majoră invocate, în scris, în termen de 48 de ore de la producere.

2. La deschiderea şedinţei de licitaţie, preşedintele comisiei sau un membru desemnat de acesta va prezenta membrii comisiei de licitaţie şi va anunţa numele ofertanţilor şi societăţile pe care aceştia le reprezintă.

3. Plicurile închise şi sigilate vor fi predate comisiei de licitaţie în vederea evaluării. După deschiderea plicurilor comisia verifică totalitatea documentelor ce trebuiau depuse şi elimină ofertanţii care nu îndeplinesc condiţiile de eligibilitate.

4. Comisia de licitaţie poate analiza şi respinge ofertele făcute de ofertanţii care au datorii neonorate menţionate în certificatul fiscal.
5. După analizarea conţinutului plicurilor exterioare şi a documentelor depuse, secretariatul comisiei de licitaţie va întocmi un proces verbal în care va consemna rezultatul analizei, numele ofertanţilor respinşi şi motivul respingerii lor şi ofertanţii care îndeplinesc condiţiile de eligibilitate. Procesul-verbal se semnează de membrii comisiei şi ofertanţii prezenţi.

6. Pentru continuarea desfăşurării procedurii de licitaţie este necesar ca după deschiderea plicurilor exterioare, cel puţin două oferte să întrunească condiţiile pentru a fi declarate valabile.

7. Deschiderea plicurilor interioare se face în ședința de evaluare la care pot participa doar membrii comisiei de evaluare și reprezentanții ofertanților calificați.
8. Deschiderea plicurilor interioare se va face numai după semnarea procesului-verbal de către toți membrii comisiei de evaluare și de către ofertanții prezenți. Refuzul ofertanților prezenți de a semna procesul verbal se va consemna în cuprinsul acestuia. 

9.  În urma deschiderii plicurilor interioare și analizării ofertelor de către comisia de evaluare, Secretariatul comisiei întocmește un proces verbal în care se vor consemna denumirea ofertanţilor, numele şi prenumele reprezentanţilor ofertanţilor,  nivelul punctajelor obținute pentru criteriile de evaluare.   

În cazul în care există punctaje egale între ofertanţii clasaţi pe primul loc, departajarea acestora se va face în funcţie de punctajul obţinut pentru criteriul de atribuire care are ponderea cea mai mare, iar în cazul egalităţii în continuare, departajarea se va face în funcţie de punctajul obţinut pentru criteriul de atribuire care are ponderea cea mai mare după acesta.

Oferta câștigătoare este oferta care întrunește cel mai mare punctaj în urma aplicării criteriilor de atribuire. 

Procesul verbal se semnează de către toți membrii comisiei de evaluare. 

10.  Documentele aparţinând ofertanţilor care au transmis notificări de retragere, documentele întârziate sau cele care nu prezintă garanţie de participare la licitaţie vor fi înapoiate ofertanţilor respectivi.

11. Orice încercare a unui ofertant sau acţiunile corelate ale acestora care au drept scop perturbarea şedintei de licitaţie poate avea ca rezultat respingerea ofertei şi descalificarea ofertanţilor respectivi.

12. După şedinta de licitaţie toate documentele licitaţiei se vor arhiva la sediul organizatorului licitaţiei.

13. Procesul verbal de adjudecare a licitaţiei reprezintă documentul pe baza căruia este stabilit rezultatul licitaţiei publice deschise. Acesta se va întocmi în mai multe exemplare, respectiv câte unul pentru fiecare parte participantă la licitaţie şi anume:

- un exemplar (originalul) la organizatorul licitaţiei;

- un exemplar pentru evidenţă la dispoziţia comisiei;

- câte un exemplar ofertanţilor participanti la licitaţie, la cerere.

14. În cazul în care autoritatea contractantă nu poate încheia contractul cu ofertantul declarat câştigător din cauza faptului că ofertantul în cauză se află într-o situaţie de forţă majoră sau în imposibilitatea fortuită de a executa contractul, autoritatea contractantă are dreptul să declare câştigătoare oferta clasată pe locul doi, în condiţiile în care aceasta este admisibilă.
În cazul în care nu există o ofertă clasată pe locul doi admisibilă, procedura de licitație se reia.

15. Semnarea contractului de vânzare-cumpărare se va face în termen de 3 luni de la data la care organizatorul a informat ofertantul despre alegerea ofertei sale ca fiind câștigătoare pentru semnarea contractului de vânzare. Refuzul ofertantului câştigător de a semna contractul de vânzare-cumpărare determină interdicţia de a participa la o altă licitaţie ulterioară, organizată de Consiliul Local al Comunei Agigea.
16. În cazul în care licitaţia publică deschisă nu a condus la desemnarea unui câştigător, se va consemna aceasta situaţie într-un proces verbal şi se va organiza o nouă licitaţe.

5. DISPOZIŢII FINALE

1. Pentru rezolvarea aspectelor sau situaţiilor neprevăzute care ar putea să apară cu ocazia desfăşurării licitaţiei, comisia de licitaţie poate lua decizii în limitele competenţelor stabilite şi în conformitate cu reglementările legale în vigoare, decizii care vor fi consemnate în procesul verbal al licitatiei şi notificate în mod corespunzator participanţilor la licitaţie.
2. Ofertanţii care sunt dovediţi că au stabilit cu alţi ofertanţi întelegeri pentru falsificarea rezultatului licitaţiei vor fi excluşi de la licitaţie.

3. De regulă, nu se permite anularea licitaţiei. În mod excepţional, anularea licitaţiei se face în cazul unor abateri grave de la prevederile legale care afectează procedura de licitaţie sau fac imposibilă încheierea contractului.
Decizia de anulare sau amânare a licitaţiei va fi luată de conducerea instituţiei organizatoare a licitaţiei impreună cu comisia de licitaţie.

4. În cazul anulării licitaţiei, organizatorul va comunica hotărarea de anulare, în

scris, tuturor ofertanţilor participanţi şi se va proceda la restituirea garanţiilor de participare la licitaţie integral. 
